OpenLLM-France/wikimedia huggingface dataset:
# Ingeteam

Ingeteam Zamudioko parke teknologikoan (Bizkaia) egoitza duen enpresa-talde bat da.
2007an sortu zuten, 1972an jaiotako "Team" (Técnica Electrónica de Automatismo y Medida) eta 1974an jaiotako "Ingelectric" batuz.
Enpresa potentzia eta kontroleko elektronikan (alderanzgailuak, frekuentzia bihurgailuak, kontrolagailuak eta babesgarriak), sorgailuak, motorrak eta bonbak, ingeniaritza elektriko eta automatizazio proiektuak espezializatutako enpresa da. Lanketa eta mantentze zerbitzu eta instalazio zerbitzuez osatzen du bere eskaintza.
Sorkuntza eolikoa, fotovoltaikoa, hidraulikoa, eta fosilaren sail nagusietan; metalen, ontzigintza, trenbide trakzioaren eraldaketaren industria; indar elektrikoaren sarean, azpiestazioak barne, garatzen ditu bere produktuak, betiere sorkuntza eta energia kontsumo eraginkorrena bilatuz eta garraioa eta banaketa eginez.
Enpresa mundu osoan zehar ari da, 3.900 langilerekin, eta bere jarduera I+G oinarri harturik dago egituraturik, urtero bere fakturazioaren % 7 bideratzen baitu horretara.
Euskal Herriko talde hau mundu osora zabaldu da, enpresa berriak sortuz: Ingeteam, Gmbh. (Alemanian); Ingeteam, a.s. (Txekiar Errepublikan); Ingeteam Inc (EEBB); Ingeteam, LTDA (Brasilen); Ingeteam S.A. de C.V. (Mexikon)...

## Kanpo estekak

* Webgune ofiziala
* Datuak: Q9008479
* Multimedia: Ingeteam / Q9008479
# Ingham konderria (Michigan)

Ingham konderria (ingelesez: Ingham County) Michiganko konderri bat da, Ameriketako Estatu Batuetan. Hiriburua Mason da. 2010eko zentsuaren arabera 280.895 biztanle zituen, Ingham kilometro koadroko azaleran.

## Geografia

Ingham konderriak 1.452,24 kilometro koadro ditu. Horietatik 11,89 ura dira. Beste 1.440,34 lurra dira. Biztanleria dentsitatea 193,42 da.

## Demografia

2010eko zentsoan bizi ziren 280.895 pertsonetatik 223.985 txuriak edo hispanoak dira. Horietatik hispano edo latino kategorian 20.526 dira. 31.931 beltzak edo afroamerikarrak. 1.239 amerikar natiboak ziren eta 88 Hawaii edo Pazifikoko irletako natiboak. 14.504 asiarrak ziren. Bestelako arraza bat kategorian 424 biztanle daude. Bukatzeko euren burua arraza bat baino gehiagotan 8.724 pertsonek kokatzen zuten.

### Biztanleria piramidea
## Kanpo estekak

* Datuak: Q133853
* Multimedia: Ingham County, Michigan / Q133853
# Igor Wandtke

Igor Wandtke (Lübeck, Schleswig-Holstein (Alemania), 1990eko azaroaren 3a) judo borrokalari alemaniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Alemania ordezkatuz, brontzezko domina lortu zuen talde mistoko kategorian (Israelgo taldearekin elkarbanatuz), Frantziako taldearen (urrezkoa) eta Japoniakoaren (zilarrezkoa) atzetik. Honako hauek osatzen zuten Alemaniako taldea: Johannes Frey, Karl-Richard Frey, Jasmin Grabowski, Katharina Menz, Dominic Ressel, Giovanna Scoccimarro, Sebastian Seidl, Theresa Stoll, Martyna Trajdos, Eduard Trippel, Anna-Maria Wagner eta Igor Wandtke-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Mistoa taldeka, |

## Erreferentziak

* ↑ «Igor Wandtke» JudoInside.com-en 2021-11-02an begiratua (Ingelesez)
* ↑ «Igor Wandtke» olympedia.org 2021-11-02an begiratua(Ingelesez)
* ↑ «Igor Wandtke» Olympics.com 2021-11-02an begiratua (Gaztelaniaz)
* ↑ «Judoa, mistoa taldeka, emaitzak 2020» olympedia.org (Ingelesez)

## Kanpo estekak

* Datuak: Q25302408
* Multimedia: Igor Wandtke / Q25302408
# Igor Sikorski

Igor Ivan Sikorski (Kiev, Ukraina, 1889ko maiatzaren 25a - Easton, Ameriketako Estatu Batuak, 1972ko urriaren 26a) estatubatuar ingeniaria izan zen, Ukrainan sortua.

## Bizitza

San Petersburgoko Itsas Akademian eta Kieveko Teknologia Institutuan ikasi zuen. 1913an urrats handia egin zuen aeronautikaren historian, lau motorreko lehen hegazkina asmatu eta pilotatu baitzuen; hegazkin hura bonbak botatzeko erabili zuen Errusiako armadak Lehen Mundu Gerran.
1917ko Iraultza hastean, Sikorskik sorterritik alde egin zuen Frantziara, Ingalaterrara eta, azkenik, Estatu Batuetara (1919). 1923an hegazkin-ingeniaritzako enpresa bat sortu zuen (Sikorsky Aero Engineering Corporation). 1929an Estatu Batuetako herritar egin zen. Urte hartan bertan United Aircraft Corporation konpainiarekin batu zuen bere enpresa.
1935ean Pan-Americaneko lehen clipperra (ozeanoarteko garraio-hegazkina) egin zuen. Gero, hegazkin handiak egin zituen, eta 1939an lehen helikoptero erabilgarria. Bereziki salbamendu lanetan eta, bigarren mailan, industrian eta garraioan erabiltzeko asmatua zen hegazkin mota hura, baina handik gutxira gerrarako erabili zen. Sikorski aeronautikaren historiako ingeniari handietakoa da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q212446
* Multimedia: Igor Sikorsky / Q212446
# Igor Tamm

Igor Evgenievitx Tamm (errusieraz: И́горь Евге́ньевич Тамм; Vladivostok, Errusiar Inperioa, 1895eko uztailaren 8a - Mosku, Sobietar Batasuna, 1971ko apirilaren 12a) errusiar fisikaria izan zen.

## Biografia

1932an, Heisenbergek atomoaren nukleoaren osaketari buruz proposatu zuen hipotesia frogatu zuen. 1937an, Txerenkovek aurkitutako efektuaren teoria frogatu zuen Ilia Frankekin batera, eta karga handiko partikula materiadunen mugimendua aztertu zuen. 1958an, Fisikako Nobel saria irabazi zuen Frank eta Txerenkov zientzialariekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q155759
* Multimedia: Igor Tamm / Q155759
# Igor Yebra

Igor Yebra Iglesias (Bilbo, Bizkaia, 1974ko abuztuaren 1a) euskal herritar ballet-dantzari famatua da. 2006an dantzari nagusia izendatu zuten Bordeleko Opera Nazionalean. Victor Ullateren dantza-eskolan aritu ondoren, Madrilgo Dantza Kontserbatoriora joan eta ohorezko matrikularekin graduatu zen, eta hor 1996ra arte egon zen.
Noizbehinka zenbait operetarako koreografiak sortzen ditu, hala nola, La Traviata, Carmen, Aida, Il signore Bruscchino, El padre Arrupe; eta Carmen Suite ballet, Cascanueces Suite ballet, El Cisne XXI.
Lehen dantzari gonbidatu bezala zenbait lekuetan lan egin du: Australiako Balletan (gonbidatu iraunkorra 1997.98), L'Aterballeto, Kubako B.N., Venezuelako B.N, Kremlinaren Balletan, Eskoziar Balletan (Scottish Ballet), Hungriako B.N, Lituaniako B.N., San Carlos de Napoleseko Antzokian, Ekaterinburgoko B.N, Leipzig-aren Balleteko Operan, Veronako Hondarraren Balletan, Ufa-ko B.N., Limogeseko B.O., Nizaren B.O., Julio Boccaren Ballet Argentinarrean, O. de Kazan Balletan beste batzuen artean. Era berean parte hartzen du festa ugarietan, munduko agertoki garrantzitsuenetan.

## Sariak

1991. urtean Parisen ospatutako Eurovision Dantza saria irabazi zuen. 1996an bigarren saria lortu zuen San Petersburgoko Maya Plisetskaya lehiaketan. 1996an dantzari hoberena izateagatik Dantza eta Dantza saria irabazi zuen Italian. Eta Leonide Massine saria irabazi zuen ere 2003an. 2006an bere izena daraman dantza-eskola ireki zuen Bilboko San Inazio auzoan eta 2008ko urrian “La Escuela Municipal de Amurrio Igor Yebra” ireki zen. 2009an dantzagatik Nazioarteko Batzordeko Unescoko kide izendatu zuten. 2010ean "Gialino d'Oro" Kulturako Italiako Ministerioaren Saria irabazi zuen, eta urte horretan Bilboko Hiriko "Itzaltsu" izendatua izan zen. Era berean, 2002ko uztailetik Erromako Operarekin kolaboratzen du, lehen dantzari gonbidatu bezala eta Italian zehar eta atzerritarreko biretan parte hartzen du.

## Bizitza pertsonala

2004ko irailean, Anne Igartiburu euskal telebista-aurkezlearekin ezkondu zen eta 2005eko abenduan, bereizi ziren. 2006an Igor egi bilakatu zuen bere amets handienetako bat, bere lehenengo dantza-eskola ireki zuenean Bilbon. Oraindik ere bere jaioterriko futbol taldearen jarraitzaile handia bada, Bilboko Athletic Kluba.

## Eskola

Eskola sortzen hasi zen Igor dantza ikasten hasi zuenean. Beti argi izan zuen egun batean bere etxera itzuliko zela bere familia hurbil izateko. Aldi berean, bere hiriaren umeak lehen aukera eman nahi zien dantzari izatearen ametsa egia bilakatu ahal zezatela. 2006ko irailean, Igorrek bere ametsa egia bilakatu zuen, eskola ireki zuen Bilboko hirian. Eskolaren helburu nagusia da ikasle bakoitzak zuzenean oinarritik guztia ikastea, etapak pasatu gabe baina ahaleginak aurreztu gabe ere. Igor Yebraren helburu nagusienetako bat da ez soilik dantzari profesionalak heztea, baizik eta artearen zaleak izatea. Hau da, osotasunean ikusten ari direna gozatzen eta ulertzen duen publikoa.

## Kanpo loturak

* (Gaztelaniaz) (Ingelesez) Igor Yebraren webgune ofiziala
* (Ingelesez) Igor Yebrari egindako elkarrizketa
* Datuak: Q3756239
# Igor Son

Igor Son (Ushtobe, Kazakhstan, 1998ko azaroaren 16a) halterofilian aritzen den kirolari kazakhstandarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina eskuratu zuen halterofilian ≤61 kilo kategorian, bi jasoalditan 294 kilo jasoz; Li Fabin txinatarraren (urrezko domina) eta Eko Yuli Irawan indonesiarraren (zilarrezko domina) atzetik sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Halterofilia ≤61 kilo, gizonezkoa, |

## Erreferentziak

* ↑ «Igor Son» olympedia.org (Ingelesez)
* ↑ «Igor Son» olympics.com (Gaztelaniaz)
* ↑ Emaitzak 2020 olympedia.org (Ingelesez)

## Kanpo estekak

* Datuak: Q67890592
# Igor Xafarevitx

Igor Rostislavovitx Xafarevitx (errusieraz: Игорь Ростиславович Шафаревич, 1923ko ekainaren 3a - 2017ko otsailaren 19a) matematikari errusiar bat izan zen, zenbakien teoria aljebraikoa eta geometria aljebraikoa lagundu zuena. Sozialismoa kritikatzen duten liburuak eta artikuluak idatzi zituen, eta Sobietar erregimenaren garaian disidente garrantzitsu bat izan zen.
Xafarevitx 2017ko otsailaren 19an hil zen Moskun, 93 urte zituela.
* Datuak: Q710920
* Multimedia: Igor Shafarevich / Q710920
# Igor Turtxin

Igor Ievdokimovitx Turtxin, ukraineraz Ігор Євдокимович Турчин; ( 1936ko azaroaren 16a - 1993ko azaroaren 7a) ukrainar eskubaloi entrenatzailea izan zen, 1973tik 1993ra bitartean sobietar eta gero ukrainar selekzioak zuzendu zituena, herrialde hauekin hiru domina olinpiko eta bost munduko txapelketa lortuz.
SESBko Ohorezko Prestatzailea izan zen (1971). Pedagogia Zientzietako hautagaia. Eskubaloiaren historiako entrenatzaile arrakastatsuena. Kiroletan lorpen nabarmenak direla eta, Turtxin eta bere taldea "Spartak" (kyiv) Guinness Errekorren Liburuan ageri dira. Haren gidaritzapean, taldea SESBko 20 aldiz txapeldun izan zen (1969-1988), Europako Txapeldunen Kopa 13 aldiz irabazi zuen (1970-1973, 1975, 1977, 1979, 1981, 1983, 1985-1988), baita Ukraina independenteko lehen txapelduna ere (1992). Zinaida Turchinarekin ezkonduta zegoen, eta 2000. urtean Eskubaloiko Nazioarteko Federazioak egindako inkesta baten arabera, XX. mendean planetako eskubaloi jokalari onena izendatu zuten.

## Sariak

* Lanaren Bandera Gorriaren Ordena (1976, 1980)
* Ohorezko Insigniaren Ordena (1971)
* Herrien arteko Adiskidetzaren Ordena (1985)
* 1971 SESBeko ohorezko entrenatzailea.
* Ukrainako SSRko ohorezko irakaslea.
* Bere bizitzako lana "To Win It All" filmean azaltzen da.

## Erreferentziak

* ↑ Зинаида Турчина: О нас говорили, будто мы как собаки, которых с цепи спустили. fraza.ua (28 May 2009)
* ↑ Women Handball World Championship 1973 in Yugoslavia 08-15.12 Champion Yugoslavia, Women Handball World Championship 1975 Soviet Union 03-13.12 Winner East Germany, Women Handball World Championship 1978 in Czechoslovakia 30.11–10.12 Champion East Germany. todor66.com
* ↑ A – Indoor/en salle/Halle – 1982 – HUN, A – Indoor/en salle/Halle – 1986 – NED. International Handball Federation
* 1 2 3 Ihor Turtschyn auf kiev-necropol
* 1 2 Kurzbiografie Ihor Turtschyn auf peoples.ru; abgerufen am 28. März 2018
* ↑ A Film about legendary Igor Turchin Trailer zum Film To Win It All auf handball-planet.com vom 24. November 2016; abgerufen am 28. März 2018
* ↑ “To win it all” – Ukraine celebrates Igor Turchin auf der Webseite der International Handball Federation vom 16. November 2016; abgerufen am 28. März 2018

## Kanpo estekak

* Биография Игоря Турчина
* Datuak: Q4466509
* Multimedia: Ihor Turchyn / Q4466509
# Independence (Kalifornia)

Independence Ameriketako Estatu Batuetako erroldak esleitutako leku bat da. Inyo konderrian dago, Kalifornia estatuan. 593 biztanle ditu, 12,612098 kilometro koadroko azaleran banatuta.

## Ikus, gainera

* Inyo konderria

## Kanpo estekak

* Datuak: Q1020678
* Multimedia: Independence, California / Q1020678
# Inden

Inden Alemaniako udalerria da. Ipar Renania-Westfalia estatuan kokatuta dago, [[Düren barrutia|Düren]] barrutian. 2014an 7.020 biztanle zituen 35,93 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q199977
* Multimedia: Inden (Rheinland) / Q199977
# Inden (Valais)

Inden Suitzako udalerria da. Valais kantonamenduan dago, Leuk barrutia barrutian. 2014an 106 biztanle zituen 9,9 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67789
* Multimedia: Inden, Switzerland / Q67789
# Indaux

Industrias Auxiliares SAU (Indaux) gipuzkoar enpresa da, altzarietarako burdineria-sistemak diseinatu, garatu, fabrikatu eta merkaturatzen dituena. 1962an sortu zuten Getarian.
Indaux Indaux Taldekoa da, beste bi atal dituena:
* Gourmet Okin 2006an sortu zuten elikaduraren sektoreko talde gisa, Okin okindegia integratuz, Urkabe hestebeteen eta Benetanaurrez prestatutako jakien enpresekin.
* Construcciones Gaztetape taldeko eraikitzaile-dibisioa da, bizitegi-proiektuak eta industria-pabilioiak garatzen dituena.

## Erreferentziak

* ↑ (Gaztelaniaz) Aranguren, Pilar. (2006-9-6). «Tres empresas de alimentación guipuzcoanas se fusionan y constituyen el Grupo Okin Gourmet» Diario Vasco.

## Kanpo estekak

* Datuak: Q20908872
# Independence (Kansas)

Independence Kansasko hiri bat da. Montgomery konderrian kokatua dago. 2010ean 9.483 biztanle zituen, 20,05 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q1904322
* Multimedia: Independence, Kansas / Q1904322
# Independence (Kentucky)

Independence Kentuckyko hiri bat da. Kenton konderrian kokatua dago. 2010ean 24.757 biztanle zituen, 45,16 kilometro koadrotan banatuta.

## Ikus, gainera

* Kenton konderria

## Kanpo estekak

* Datuak: Q1985848
* Multimedia: Independence, Kentucky / Q1985848
# Indautxu plaza

Indautxu plaza :
| Bilbo, Indautxu ||
| Indautxu plaza eta atzealdean Karmengo Gure Amaren eliza. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Indautxu plaza Indautxu plaza Indautxu plaza ||
| Koordenatuak: | 43°15′37.82″N 2°56′26.04″W﻿ / ﻿43.2605056°N 2.9405667°W﻿ / 43.2605056; -2.9405667 |
Indautxuko plaza Bilboko erdigunea dagoen plaza bat da, Indautxu auzoko Gregorio de la Revilla zumardian dago.

## Historia

2006. urtean inauguratua izan zen. Estilo abangoardista du, erdigunean 40 metroko diametroa duen zirkulu handi bat du, bai eta farola moderno batzuk, hiri-altzari modernoez inguratutako ehunen bat zuhaitz eta ia 300 metroko azalera duen haur-jolasentzako gunea ere.
Plaza honetako eraikin nabarmenena Karmengo Gure Amaren eliza da.

## Ondarea

* Karmengo Gure Amaren eliza
* Arrospide etxea
* Ertzilla kalearen 43. zenbakiko eraikina

## Garraiobideak

Bilboko Metroak plaza honetan Indautxuko geltokia du.

## Ikus gainera

* Plaza Barria
* Moyua plaza
* Plaza Biribila
* Euskadi plaza
* Bizkaia plaza
* Jesusen Bihotzaren plaza
* Miguel Unamuno plaza

## Kanpo estekak

* Datuak: Q17493165
* Multimedia: Plaza de Indautxu / Q17493165
# Indecent Proposal

Indecent Proposal (euskaraz Proposamen Lizuna) 1993ko Adrian Lyne estatubatuar zinema zuzendariaren amodiozko drama filma bat da. Jack Engelhard idazlearen izenburu berdineko Indecent Proposal eleberrian oinarritua dago. Robert Redford, Demi Moore, Woody Harrelson, Oliver Platt eta Seymour Cassel aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
David Murphy (Woody Harrelson) arkitektoa eta Diona Murphy (Demi Moore) higiezinen agentea senar-emazte zoriontsuak dira, baina ezusteko ekonomiko baten ondorioz heuren bizi maila erosoa arriskuan ikusiko dute. Las Vegas hirian zorte kolpe baten bidez jokoan behar duten adina diru lortzen saiatuko dira, hortan ari direla, John Gage (Robert Redford) izeneko itxura oneko aberats adindun batek Davidi bere emaztearekin gau bat pasatzeagatik milioi dolar trukean emateko proposamena luzatuko dio. Nahiz eta hasiera batean zalantzak izan, azkenean senar-emazteek proposamena onartu egingo dute...

## Aktoreak

* Robert Redford: John Gage
* Demi Moore: Diana Murphy
* Woody Harrelson: David Murphy
* Seymour Cassel: Shackleford jauna
* Oliver Platt: Jeremy
* Billy Bob Thornton: turista
* Rip Taylor: Langford jauna
* Billy Connolly: M.C. enkante gizona
* Sheena Easton: bere burua antzeztuz (agerpen laburra)
* Herbie Hancock: bere burua antzeztuz (agerpen laburra)

## Kanpo estekak

* Indecent Proposal filmaren IMDBko fitxa irakurgai (Ingelesez)
* Indecent Proposal filmaren trailer edo iragarkia ikusgai. Youtube.com (Ingelesez)
* Datuak: Q603448
# Independence (Iowa)

Independence Iowako hiri bat da. Buchanan konderrian kokatua dago. 2010ean 5.966 biztanle zituen, 15,73 kilometro koadrotan banatuta.

## Ikus, gainera

* Buchanan konderria

## Kanpo estekak

* Datuak: Q598110
* Multimedia: Independence, Iowa / Q598110
# Hypholoma myosotis

Hypholoma myosotis Strophariaceae familiako onddo espezie bat da.
Sinonimoak: Hemipholiota myosotis, Flammula myosotis, Naematoloma myosotis, Naucoria myosotis, Naucoria renax, Pholiota myosotis, Phaeonematoloma myositis.

## Deskribapena

Kapela: 4 eta 6 cm bitarteko diametrokoa, kanpai-itxurakoa edo ganbila, titiarekin, likatsua, hori-gorrixka zurbil koloretik oliba antzekora doan kolorekoa.
Orriak: Antzeko kolorekoak hasieran, gero gris-purpura zikin kolorez tindatuak.
Hanka: 8 cm arteko garaierakoa eta 0,5 cm arteko diametrokoa, hondo zurbilagoan bistre-oliba koloreko zainekin, oinarrian gorrixkagoa.
Haragia: Zurbiletik gorrixkara doan kolorekoa, usain arin batekin edo xaboi usainarekin eta zapore melekarekin.
Etimologia: Hypholoma terminoa grekozko, harizpia esan nahi duen "ùpos" hitzetik dator eta ertza esan nahi duen "loma" hitzetik. Ertzari dagokio, batzuetan gortinaren hondarrak izaten dituelako. Myosotis grezieratik dator, sagua, esan nahi duen "mys mayós" hitzetik eta belarria, esan nahi duen "oús, otós" hitzetik. Saguaren belarri forma duten ondoak.

## Jangarritasuna

Interes gastronomikorik gabea.

## Sasoia eta lekua

Zohikaztegietan, lokaztutako bideetan eta haltz eta sahats azpian, toki lohitsuetan.

### Banaketa eremua

Kanada, Ameriketako Estatu Batuak, Alaska, Kolonbia, Islandia, Svalbard, Europa, Errusia, Australia, Hegoaldeko Georgiak eta Hegoaldeko Sandwichak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 254 or. ISBN 84-282-0865-4..
* ↑ (Gaztelaniaz) AsoJaen, Asociación Botánica y Micológica de Jaén.
* ↑ Hypholoma myosotis: GBIF—the Global Biodiversity Information Facility.

## Kanpo estekak

* Datuak: Q10609164
* Multimedia: Hypholoma myosotis / Q10609164
# Hypholoma marginatum

Hypholoma marginatum Strophariaceae familiako onddo espezie bat da. Ez da jangarria.
Sinonimoa: Hypholoma dispersum.

## Deskribapena

Kapela: 2 eta 4 cm bitarteko diametrokoa, kanpai-itxurakoa. Hori-arre koloretik hori-gorrixkara doan kolorekoa. Ertza apendikulatua, zuntzezko errezel zuri bat izaten du.
Orriak: Horixkak, gero oliba-grisaxka kolorekoak bihurtzen dira.
Hanka: 5 eta 9 cm bitarteko garaierakoa eta 2 eta 5 mm bitarteko lodierakoa, zurruna. Zurixkatik lehoi kolorera doana, zetaduna, haritsua, zerrenda zurixkak izaten ditu hondo lehoi koloreko gainean.
Haragia: Oso mingotsa.
Etimologia: Hypholoma terminoa grekozko harizpia esan nahi duen "úpos" hitzetik dator eta ertza esan nahi duen "loma" hitzetik. Ertzari dagokio, batzuetan gortinaren hondarrak izaten dituelako. Marginatum epitetoak, ertz edo ertzean errezel batekin. Errezel partzialaren hondar zuriei egiten die erreferentzia, normalean ertzean itsasten diren hondarrei.

## Jangarritasuna

Ez da jangarria.

### Nahasketa arriskua

Hypholoma radicosum delakoarekin nahas daiteke, honen oinak sustrai antzeko bat izaten du.

## Sasoia eta lekua

Irailetik abendura, izeien enbor edo adarretan. Ale bakanduak.

### Banaketa eremua

Mendebaldeko Kanada eta Ameriketako Estatu Batuak, Europa, Errusia, Japonia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 405 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 101 or. ISBN 84-282-0541-X(T. 3). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 252 or. ISBN 84-282-0865-4..

## Kanpo estekak

* Datuak: Q10543392
* Multimedia: Hypholoma marginatum / Q10543392
# Hyphodontia quercina

Hyphodontia quercina Hymenochaetaceae familiako onddo espezie bat da. Haritsua eta gogorra, ez du kalitate gastronomikorik.
Sinonimoak: Sistotrema fallax, Grandinia quercina.

## Deskribapena

Karpoforoa: Beti erresupinatua, substratutik bereizten zaila, hazkunde zehaztu ezinezkoa. Kolorea: hasieran zurixka, gero krema eta azkenik okre antzeko kolorekoa. Normalean konikoak diren orratz finbriatuez osatutako himenioa, 1 eta 3 mm bitarteko luzerakoa. Ale freskoetan trinkotasun nahiko biguna baina lehortzean haritsua eta gogorra.
Etimologia: Quercina epitetoa latinetik dator, artea esan nahi duen, "quercus" hitzetik. Bere habitatagatik

## Jangarritasuna

Ez da jangarria, haritsua da.

### Nahasketa arriskua

Grandinia crustosa delakoarekin nahas daiteke, honek ezten txikiagoak ditu eta ez du amaiera puzturik himenioaren hifa batzuen muturrean.

## Sasoia eta lekua

Urte osoan, batez ere heze dagoenean, hostozabalen adarretan, bereziki haritzetan, baina ez bakarrik.

### Banaketa eremua

Kanada, Ameriketako Estatu Batuak, Europa, Errusia, Kolonbia, Uzbekistan, Himalaiako eremua, Japonia, Kanbodia, Turkia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 588 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.

## Kanpo estekak

* Datuak: Q10480643
* Multimedia: Hyphodontia quercina / Q10480643